Bolest v lytku
Dobry den pred dvomi dnami som zacala pocitovat bolest v chodidle nad prstami a vcera mi presla bolest az do lytka. Mam mesiac zavedenu Mirenu. Neviem o ziadnom uraze ani natiahnuti. Zaujimalo by ma ci to nemoze byt tromboza z tej Mireny? Dakujem za odpoved
Dobrý deň,
ďakujeme za Vašu otázku.
Hlboká žilová trombóza sa zvyčajne prejavuje silnou bolesťou alebo opuchom dolnej končatiny, ktoré môžu byť spojené s citlivosťou. Končatina môže byť teplejšia alebo sa môžu vyskytnúť zmena farby kože, ako je zblednutie, začervenanie alebo zmodranie.
Bolesť nohy sa mohla objaviť v dôsledku zavedeného telieska, ale aj ako dôsledok iného ochorenia, ktoré nemá súvis s Mirenou. Na zistenie príčiny je však potrebné lekárske vyšetrenie.
Prajem skorú úľavu od ťažkostí.
S pozdravom
PharmDr. Veronika Kiabová